SamgöngumálJarðgöng stytta leiðir og auka öryggi . Frekari jarðgangagerð á Austurlandi er forsenda áframhaldandi vaxtar Austurlands . Ungt Austurland hvetur til þess að næstu jarðgöng á Austurlandi verði til Seyðisfjarðar sem hluti af tengingu mið-Austurlands með samgöngum . Eins þarf að efla leiðir úr jaðarbyggðum inn á miðsvæðið . Bíllaus lífsstíll á að vera kostur fyrir Austfirðinga . Til að svo megi verða verður að halda áfram að byggja upp rútuferðir á milli þéttbýliskjarna . Einfalda þarf kerfið , opna ferðir enn frekar og tryggja að ferðir falli að þörfum þeirra sem vilja nýta sér þær . Ungt Austurland fagnar umræðu um skosku leiðina í flugsamgöngum og aukna umræðu um að innanlandsflug verði skilgreint sem almenningssamgöngur . Innanlandsflugið skiptir lykilmáli til að Austfirðingar geti sótt sér margvíslega þjónustu og afþreyingu , sem meðal annars er haldið úti af ríkinu , sem eingöngu er að finna á höfuðborgarsvæðinu . Millilandaflug um Egilsstaðaflugvöll myndi efla lífskjör á Austurlandi . Ungt Austurland hvetur þar til bæra aðila til að beita sér af alefli til að svo megi verða , til dæmis með markaðssetningu svæðisins . Nauðsynlegt er að flutningskostnaður á flugvélaeldsneyti verði jafnaður þannig verðið verði hið sama um allt land . Ung Austurland fagnar framtaki Flugfélags Íslands með flugi milli Akureyrar og Keflavíkur í tengslum við millilandaflug og vonar til að það verði sem fyrst í boði milli Egilsstaða og Keflavíkur . GeðheilbrigðiUngt Austurland minnir á mikilvægi þess að opna umræðuna um geðheilbrigði á fjölbreyttum vettvangi innan samfélagsins . Félagslegur stuðningur í nánasta umhverfi skiptir miklu , auk aðgengis að sálfræðingum og geðlæknum . Ungt Austurland minnir á ekki eiga allir jafn greiðan aðgang að aðstoð og hvetur til þess að geðheilbrigðisþjónusta sé stórlega bætt af hálfu HSA – með auknu aðgengi að sérfræðingum og niðurgreiðslu þjónustunnar . Ungt Austurland hvetur jafnframt HSA til þess að standa reglulega fyrir faglegri fræðslu um geðheilbrigðismál á almennum vettvangi , þannig að auðvelt sé að leita sér upplýsinga og / eða aðstoðar hjá fagaðilum . Ungt Austurland hvetur opinberar stofnanir og fyrirtæki til þess að bjóða upp á fræðslu um geðheilbrigðismál fyrir starfsfólk sitt . Ungt Austurland hvetur sérstaklega starfsfólk grunn - og menntaskóla til þess að vekja upp umræðu um geðheilbrigði meðal nemenda sinna og bjóða upp á faglega fræðslu og umræðu um málefnið , með leiðsögn fagaðila . Tækninýjungar og sigtunUngt Austurland hvetur HSA til þess að bæta þjónustu sína , m.a. með tækninýjungum er snúa að fjarheilbrigðisþjónustu og nýjum verkferlum á borð við sigtun sjúklinga . Ungt Austurland leggur áherslu á að nýjungar og breytingar á núverandi þjónustu skulu ekki vera á kostnað sjúklinga – nýjungar og breytingar skulu vera til þess gerðar þannig að um betri þjónustu sé að ræða , að biðtímar styttist og betur náist að þjónusta jaðarbyggðir . Mikilvægt sé að standa vel að öllum breytingum og tækniþróun . SveitastjórnarkosningarUngt Austurland hvetur ungt fólk á Austurlandi til að sýna krafta sína í verki og axla þá ábyrgð að bjóða sig fram til starfa á vettvangi sveitarstjórna hvort sem er í nefndum sveitarfélaga eða bjóða sig fram til setu í bæjar - og sveitarstjórnum . Það er enginn að fara að bjarga þessum samfélögum ef við gerum það ekki . Ungt Austurland mun leitast við að vera öflugt bakland fyrir unga frambjóðendur . Ef ungt fók telur sig ekki eiga þess kost að koma sínum sjónarmiðum á framfæri innan gömlu framboðanna , eða að ungt fólk hljóti ekki brautargengi á framboðslistum þeirra , hvetur Ungt Austurland alla unga Austfirðinga til að vera óhræddir við að stofna eigin framboð til að berjast fyrir því að raddir þeirra heyrist og áhrif þeirra verði mikil á stefnu sveitarfélaga á næstu árum . Samstarf á AusturlandiUngt Austurland leggur áherslu á íbúar Austurlands líti á sig sem eina heild og vinni saman . Ákvarðanir sem snúa að veitingu þjónustu og uppbyggingu samgangna í fjórðungnum á að taka með það að leiðarljósi að skapa á Austurlandi samfélag sem er samstæð og órofa heild . Ungt Austurland telur að stefna eigi að því að Austurland verði eitt sveitarfélag og telur rétt að hefja þegar aðgerðir til að vinna að því markmiði . Samtökin telja þó mikilvægt að jafnhliða því verði gerðar breytingar á sveitarstjórnarstiginu sem tryggja að íbúar hafi eftir sem áður mikil áhrif á ákvarðanir sem varða þeirra byggðarlag og nærsamfélagið sem þau búa í .